Diari Oficial de la Generalitat Valenciana


Sumari del DOGV 10386, del 18-12-2024 (2024/13470)

RESOLUCIÓ de 16 de desembre de 2024, per la qual s’amplien els terminis de realització de l'activitat i de justificació que s'establixen en la Resolució de 28 de maig de 2024, de la Vicepresidència i Conselleria de Servicis Socials, Igualtat i Vivenda, per la qual es convoquen per a l'exercici 2024 ajudes personals per a la promoció de l'autonomia personal per a persones amb discapacitat, a conseqüència dels efectes derivats de la dana d'octubre de 2024.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10796

Data del DOGV
:   18-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/13515

CVE
:   ITKC-K-7517-17493

Data del document
:   16-12-2024

Organisme emissor
:   Vicepresidència Primera i Conselleria de Servicis Socials, Igualtat i Vivenda

Tipus de document
:   Resolució

Anàlisi jurídica

 Descriptors 

:   * ajuda pública
    * ajuda als discapacitats
    * suport econòmic
    * desastre natural

Mitjançant l’Orde 1/2016, de 20 de gener, de la Vicepresidència i Conselleria d'Igualtat i Polítiques Inclusives, per la qual s'establixen les bases reguladores per a la concessió d'ajudes i subvencions en matèria d'atenció a persones amb diversitat funcional (hui amb discapacitat), promoció de l'autonomia personal i de l'accessibilitat (DOGV 7705, 26.01.2016), d'ara en avant Orde 1/2016, modificada mitjançant l’Orde 3/2019, de 23 de juliol, de la Vicepresidència i Conselleria d'Igualtat i Polítiques Inclusives (DOGV 8600, 26.07.2019), i per l'Orde 1/2022, de 13 de juliol, de la Vicepresidència i Conselleria d'Igualtat i Polítiques Inclusives (DOGV 9385, 18.07.2022), s'establixen, en el títol II, capítol IV, les bases per a la concessió d'ajudes personals per a la promoció de l'autonomia personal de persones amb discapacitat.

En data 18 de juny de 2024, es va publicar en el DOGV núm. 9873 la Resolució de 28 de maig de 2024, de la Vicepresidència Segona i Conselleria de Servicis Socials, Igualtat i Vivenda, per la qual es convoquen per a l'exercici 2024 les ajudes personals per a la promoció de l'autonomia personal de persones amb discapacitat, d'ara en avant Resolució de 28 de maig de 2024.

Després dels esdeveniments catastròfics esdevinguts arran de la depressió aïllada en nivells alts (DANA) que ha afectat nombrosos municipis de la Comunitat Valenciana (especialment de la província de València), i que ha provocat greus pertorbacions en les condicions de vida de la població de la zona afectada, ha tingut lloc la declaració de zona afectada greument per una emergència de protecció civil per un acord del Consell de Ministres de 5 de novembre de 2024, publicat per l’Orde PJC/1222/2024, de 6 de novembre, per la qual es publica l'Acord del Consell de Ministres de 5 de novembre de 2024 (BOE 269, de 7 de novembre de 2024), i s’ha publicat el Reial decret llei 6/2024, de 5 de novembre, pel qual s'adopten mesures urgents de resposta davant els danys causats per la depressió aïllada en nivells alts (DANA) en diferents municipis entre el 28 d'octubre i el 4 de novembre de 2024 (d'ara en avant Reial decret llei 6/2024, de 5 de novembre). Com a resultat de la situació generada pels efectes de la dana, és necessari augmentar els terminis previstos tant per a realitzar els gastos objecte de subvenció, com per a la seua justificació.

Per tot això,

RESOLC

*Primer*

Ampliar el termini previst per a les adquisicions o actuacions realitzades a què es referix l'apartat 3 del resolc primer (objecte) de la Resolució de 28 de maig de 2024, fins al 30 de juny de 2025.

*Segon*

Ampliar el termini de justificació de les ajudes personals per a la promoció de l'autonomia personal a què es referix el resolc dotzé (forma i termini de la justificació de l'ajuda personal) de la Resolució de 28 de maig de 2024, fins al 30 de juny de 2025.

  

València, 16 de desembre de 2024

Susana Camarero Benítez

Vicepresidenta primera i consellera de Servicis Socials, Igualtat i Vivenda